**РЕПУБЛИКА СРБИЈА**

**ОПШТИНА ЋИЋЕВАЦ**

**ПРЕДСЕДНИК ОПШТИНЕ**

**Број: 08-3/23-04**

**Дана: 19.09.2023.године**

**ЋИЋЕВАЦ**

На основу члана 44. Закона о локалној самоуправи („Службени гласник Републике Србије“, број 129/07, 83/14 др.закон, 101/16- др. Закон и 47/18 и 11/2021-др. Закон), члана 60. Статута општине Ћићевац („Службени лист општине Ћићевац“, бр. 3/19), члана 7. Правилника о критеријумима и поступку доделе средстава црквама и верским заједницама на територији општине Ћићевац (Сл.лист, бр.1/17), а у вези са Јавним конкурсом за финансирање пројеката цркава и верских заједница из буџета општине Ћићевац за 2023. годину, број 08-3/23-04 од 21.08.2023.године и предлогом Комисије за спровођење Јавног конкурса за финансирање пројеката цркава и верских заједница бр. 08-1/23-04 од 19.09.2023. године, Председник општине Ћићевац доноси

**ОДЛУКУ**

**О ДОДЕЛИ СРЕДСТАВА ЦРКВАМА И ВЕРСКИМ ЗАЈЕДНИЦАМА КОЈЕ СЕ ФИНАНСИРАЈУ ИЗ БУЏЕТА ОПШТИНЕ ЋИЋЕВАЦ**

Члан 1.

На основу Решења о употреби средстава текуће буџетске резерве, број: 400-75/23-01 од 16.08.2023. године, обезбеђен је додатни износ средстава намењен за финансирање пројеката цркава и верских заједница из буџета општине Ћићевац у износу од 200.000,00 динара, Раздео 5- Општинска управа, Програм 15 – Опште услуге локалне самоуправе, Шифра програма 0602, ПА 0001 – Функционисање локалне самоуправе и градских општина, функционална класификација 840, економска класификација 481 - Дотације невладиним организацијама, позиција 131. Новчана средства у укупном износу од 200.000,00 динара додељују се:

1. Црквена општина Лучинско-браљинска – новчана средства у износу од 200.000,00 динара.

Члан 2.

Председник општине Ћићевац са подносиоцем пријаве, чији је пројекат одобрен, закључиће уговор о финансирању пројекта из буџета општине Ћићевац, којим ће се регулисати међусобна права и обавезе уговорних страна, најкасније у року од 15 дана од дана доношења Одлуке.

Члан 3.

Одлуку објавити у „Службеном листу општине Ћићевац“ и на сајту општине Ћићевац <http://www.cicevac.rs/>.

***Образложење***

На основу члана 5. Правилника о критеријумима и поступку доделе средстава црквама и верским заједницама на територији општине Ћићевац, председник општине Ћићевац, расписао је Јавни конкурс за финансирање пројеката цркава и верских заједница из буџета општине Ћићевац за 2023. године, број 08-3/23-04 од 21.08.2023. године. Конкурс је трајао у периоду од 21.08.2023 до 06.09.2023. године.

Конкурс спроводи Комисија формирана решењем Председника општине Ћићевац, број 08-1/23-04 од 06.02.2023. године.

Комисија је извршила вредновање предлога пројекта у складу са критеријумима прописаним Правилником и сачинила записник број 08-1/23-04 од 19.09.2023. године, као и предлог за доношење Одлуке о избору пројеката који ће бити финансирани из буџета општине Ћићевац у 2023. години.

По разматрању предлога Комисије, Председник општине Ћићевац је одлучио да прихвати предлог и закључи уговор са Црквеном општином Лучинско-браљинском о финансирању исте.

ПРАВНА ПОУКА: На ову Одлуку учесници конкурса имају право на жалбу Општинском већу у року од 8 дана од дана од дана њеног објављивања.

Жалба се подноси писмено на адресу: Општина Ћићевац, Општинско веће општине Ћићевац - Комисија за доделу средстава црквама и верским заједницама, Карађорђева 106, Ћићевац, са назнаком „Жалба по Јавном конкурску за финансирање појеката цркава и верских заједница општине Ћићевац“.

 **ПРЕДСЕДНИК ОПШТИНЕ**

 **др Мирјана Кркић**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**